《玉楼春 其五 叠韵，饮吴以容春官宅》
明代·夏言

沐恩堂上春重到。隔屋张筵相过早。南楼高与北楼齐，西家喜过东家兆。

灵鹊来巢华栋杪。连营并构非人巧。预占跨灶足传芳，更报乘龙先应诏。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。